
REGULI DE COMPORTARE ŞI MĂSURI DE PROTECŢIE

 IN CAZ DE DEZASTRE

1. Noţiuni generale de comportare şi de protecţie in caz de dezastre

Adeseori activităţile sociale şi economice ale unor grupări umane pot fi tulburate de efectele tragice ale unor fenomene naturale. In plus, unele activităţi umane scăpate de sub control pot avea urmări dezastruoase asupra unor colectivităţi omeneşti.

Se pot produce în acest fel dereglări distructive şi brutale ale unui sistem, a unei anumite situaţii prestabilitate. Apărute de regulă, în mod brusc, prin surprindere, aceste dereglări  pot fi urmate de crearea unui număr mare de victime omeneşti, a unui volum mare de distrugeri de bunuri şi valori materiale.

Fenomenele naturale cu urmări tragice, au fost denumite CALAMITĂŢI.

Fenomenele cu efecte dezastruoase determinate de activităţile umane,au fost denumite CATASTROFE.

Calamităţile şi catastrofele care cuprind mari colectivităţi umane, cu urmări grave, au fost denumite dezastre.

Pe lângă volumul mare de victime, pierderi şi distrugeri, dezastrele (calamităţile şi catastrofele) produc şi grave tulburări ale activităţilor economice şi sociale. Desfăşurarea acestora este dezorganizată uneori pentru perioade mari de timp, având ca principale urmări întârzieri în realizarea scopurilor produse cu toate consecinţele ce decurg din aceasta: lipsa unor bunuri de primă necesitate, greutăţii în asigurarea spaţiilor de locuit, slăbirea stării morale a colectivităţii locale de dezastre, etc. 

Sunt considerate calamităţi acţiunile dezastruoase care apar în urma unor fenomene naturale ca :  cutremurele de pământ, alunecările de teren., inundaţiile, secetele prelungi, furtunile , înzăpezirile, epidemiile,epizotiile, incendiile de păduri sau de cultură.

Sunt considerate catastrofe – riscurile determinate de unele activităţi umane care devin periculoase dacă sunt scăpate de sub control.  In aceste categorii sunt incluse : distrugerea unor baraje sau a altor lucrări hidrotehnice, accidentele de circulaţie, accidentele datorate muniţiei neexplodate sau a armelor artizanale, prăbuşirea unor ruine sau a unor galerii subterane, accidentele industriale.

2. Reguli de comportare şi masuri de protecţie in caz de calamitate

Intrucât fiecare tip de calamitate comportă reguli şi măsuri de protecţie specifice, acestea se vor trata pentru fiecare în parte astfel :

a) Cutremurele de pământ. Măsuri de protecţie.

Pentru a preveni urmările dezastruoase ale cutremurelor, un rol important revine instruirii tuturor  oamenilor cu reguli de comportare pe timpul cutremurelor şi cu perioadele următoare ale acestuia.

Intrucât mişcarea seismică este un eveniment imprevizibil, apărut de regulă prin surprindere, este necesar să cunoaştem bine modul şi locurile care pot asigura protecţie în toate împrejurările : casă la serviciu, în locurile publice, cu mijloacele de transport etc. Acestea, cu atât mai mult cu cât timpul la dispoziţie  pentru realizarea unei oarecare protecţii este foarte scăzut. 

Regulile de comportare şi măsurile de protecţie  în caz de cutremur , trebuie să le realizăm  înainte de producere , pe timpul producerii cutremurului şi după ce mişcarea seismică a trecut.

Pentru protecţie înainte de cutremur este necesar să se realizeze măsuri de protecţie  a locuinţei şi în afara acesteia.

In măsurile de protecţie a locuinţei este necesar :

· Recunoaşterea locurilor în care  ne putem proteja :  grinda, tocul uşii, birou sau sub masa rezistentă etc.

· Identificarea şi consolidartea unor obiecte care pot cădea sau deplasa în timpul seismului.

· Asigurarea măsurilor de înlăturare a pericolelor de incendiu : protecţia şi evitarea distrugerilor la instalaţiile de aslimentare cu electricitate, apă şi gaze.

· Cunoaşterea locurilor de întrerupere a alimentării cu aceste surse.

· Asigurarea stării de rezistenţă a locuinţei. La nevoie se consultă organele de protecţie civilă locale sau alţi specialişti.

· Asigurarea, în locuri cunoscute şi uşor accesibile , a îmbrăcămintei pentru timp rece, a unei rezerve  de elemente uscate şi conserve, a unor materiale şi obiecte necesare realizării unei truse de prim ajutor familial.

· Asigurarea  unei lanterne, a unui apart de radio cu tranzistoare şi a bateriilor necesare.

In măsurile de protecţie în afara locuinţei este necesar :

· Cunoaşterea locurilor celor mai apropiate unităţi medicale , sediile inspectoratelor de protecţie civilă, de pompieri, de poliţie, de cruce roşie, precum şi alte adrese utile.

· Cunoaşterea bine a drumului pe care vă deplasaţi zilnic la şcoală, cumpărături, având în vedere pericolele care pot apărea spargeri de geamuri, căderea unor obiecte de pe balcoane, conducte de gaze, abur, apă etc.

Măsurile ce trebuie luate în timpul producerii unui cutremur puternic, sunt următoarele :

· Păstrarea calmului, să nu se intre în panică şi  să liniştiţi pe ceilalţi membri a familiei : copii, bîtrâni, femei.

· Prevenirea tendinţelor de a părăsi locuinţa : putem fi surprinşi de faza puternică a mişcării seismice în holuri, scări, etc. Nu se foloseşte în nici un caz ascensorul.

· Dacă suntem  în interiorul  unei locuinţe – rămânem acolo, departe de ferestre care se pot sparge, să se stea înspre centrul locuinţei (clădirii), lângă un perete. Protejarea se face sub o grindă, toc de uşă solidă, birou, masă sau bancă din clasă suficient de rezistente spre a ne feri de căderea unor lămpi, obiecte mobile suprapuse, tencuieli ornamentale etc.

· Dacă suntem surprinşi în afara unei locuinţe (clădiri), rămânem  departe de aceasta, ne ferim de tencuieli, cărămizi, coşuri, parapete, cornişe, geamuri şi care de obicei se pot părbuşi pe stradă.

· Dacă suntem la şcoală (serviciu), nu fugim pe uşi, nu sărim pe fereastră, nu se aleargă pe scări, nu se utilizează liftul, nu alergaţi pe stradă. Deplasarea se face cu calm spre un loc deschis şi sigur.

· Dacă a trecut şocul puternic al seismului, se închid imediat sursele de foc cât se poate de repede , iar dacă a luat foc ceva se intervine imediat.

· Dacă seismul ne surprinde în autoturism, ne oprim cât se poate de repede întru-un loc deschis, se evită clădirile prea aproape de stradă, dincolo de poduri, pasaje, linii electrice aeriene şi ne ferim  de firele de curent electric căzute.

· Dacă suntem într-un mijloc de transport în comun sau în teren, staţi pe locul dvs. până ce se termină mişcarea seismică. Conducătorul trebuie să oprească şi să deschidă uşile, dar nu este indicat să vă îmbulziţi la coborîre sau să spargeţi ferestre. In metrou păstraţi-vă calmul şi ascultaţi recomandările personalului trenului, dacă acesta s-a oprit între staţii în tunel, fără a părăsi vagoanele.

· Dacă vă aflaţi într—un loc public cu aglomerări de persoane (teatre, cinematografe, stadion, săli de şedinţe etc.) nu alergaţi către ieşire, îmbulzeala produce mai multe victime decât cutremure. Staţi calm şi liniştiţi-vă vecinii pe rând.

După producerea unui cutremur puternic este necesar să luăm următoarele măsuri:

-
Nu plecaţi imediat din locuinţă. Acordaţi mai întâi primul ajutor celor afectaţi de seism. Calmaţi persoanele speciate şi copii.   

-
Ajuta-ţii pe cei răniţi sau prinşi sub mobilier, obiecte sau elemente uşoare de construcţii căzute, să se degajeze.

Atenţie! Nu mişcaţi răniţii grav (dacă sunt în pericol imediat de a fi răniţi suplimentar din alte cauze) pînă la acordarea unui ajutor sanitar – medical calificat. Ajuta-ţii pe loc. Curăţa-ţi traseele de circulaţie de cioburi sau substanţe toxice, chimicale vărsate, alimente etc.

-
Ingrijiţi-vă de siguranţa copiilor, bolnavilor, bătrânilor, linişti-ţii asigurîndu-le îmbrăcăminte şi încălţăminte corespunzătoare sezonului care se află.

-
Ascultaţi numai anunţurile posturilor de radio-televiziune şi recomandările acestora.

-
Verificaţi preliminar starea instalaţiilor de electricitate, gaz, apă, canal din locuinţă.

-
Părăseşte  calm locuinţa după seism, fără a lua cu dumneavoastră lucruri inutile. -Verificaţi mai în scara şi drumul spre ieşire.

-
Dacă la ierşire  întîlniţi uşi blocate, acţionaţi fără panică  pentru deblocare. Dacă   nu reuşiţi, procedaţi cu calm la spargerea geamurilor şi curăţaţi bine măna  şi zona de cioburi, utilizînd un scaun  o vază metalică (lemn) etc. Deplasaţi-vă într-un loc deschis şi sigur (parc, stadion etc.).

-

Fiţi pregătiţi psihic şi fizic pentru eventualitatea unor şocuri (replici) ulterioare primei mişcări seismice, care de regulă este mai redus decât cel iniţial. Nu daţi crezare zvonurilor privind eventualele replici seismice  şi urmările lor, utilizaţi numai informaţiile şi recomandările transmise oficial, recepţionate direct de dvs. şi nu din auzite.

-

Nu ascultaţi  sfaturile unor aşa-zişi specialişti necunoscuţi de dvs. care în asemenea situaţii apar ad-hoc.

b) Alunecările de teren. Măsuri de protecţie

Măsurile planificate pentru prevenire, protecţie şi intervenţie în cazul alunecărilor de teren sunt similate cu cele aplicate în caz de cutremur. O particularitate o constituie faptul că evenimentul cu rare excepţii, nu se desfăşoară chiar prin surprindere. Alunecările de teren  se pot desfăşura cu viteze de la 1,5 – 3 m/sec, iar în unele situaţii şi peste 3 m/sec. oferind astfel posibilitatea pentru realizarea unor măsuri în astfel de situaţii. In aceste condiţii, un rol important revine acţiunilor de observare a condiţiilor de favorizare a alunecărilor de teren şi alarmării (avertizării) populaţiei în timp util realizării protecţiei.

Este posibilă protecţia dacă se preconizează şi se planifică din timp măsuri corespunzătoare şi se realizează o informare oportună a populaţiei în zona de risc.

In general, în acţiunile de intervenţie, în afara unor cazuri particulare, se va urmări recuperarea bunurilor materiale şi refacerea avariilor.

Salvarea supravieţuitorilor  din   clădirile acoperite se realizează în condiţiile similare acţiunile preconizate în cazul  cutremurelor de pămînt.

Informarea şi alarmarea asupra alunecării de teren se realizează de către autorităţile publice locale şi de Comitetul pentru Situaţii de Urgenţă, la nivel local şi judeţean cu mijloacele specifice acestor tipuri de acţiuni. La recepţionarea informării sau a unor semnale despre începerea alunecării terenului, în zona care ar putea fi afectată se vor lua următoarele măsuri:

- Pregătirea evacuării persoanelor, instituţiilor şi bunurilor potrivit planurilor de evacuare pregătite anticipat.

- Deconectarea, de către reprezentaţii autorizaţi - în caz de necesitate - a clădirilor de la sistemul de alimentare cu energie electrică, gaze, apă, încălzire, canalizare etc. pentru a limita eventualele efecte negative.

- Sprijinirea formaţiilor de intervenţie ale Comitetul pentru Situaţii de Urgenţă la nivel local sau judeţean în acţiunile de oprire, diminuare sau de deviere a alunecării de teren cu scopul de protejare a persoanelor şi a construcţiilor, pentru micşorarea efectelor distructive ale alunecării de teren.

- Desfăşurarea acţiunilor sub conducerea Comitetul pentru Situaţii de Urgenţă; vor fi luate în considerare numai sursele oficiale locale şi recomandările organelor în drept, evitându-se informaţiile bazate pe zvonuri.

La recepţionarea semnalului de alarmare în cazul alunecărilor de teren, care înseamnă că pericolul alunecării de teren nu poate fi evitat, se vor lua următoarele măsuri:

- Evacuarea persoanelor şi bunurilor materiale în locurile desemnate în planurile de evacuare, fără a lua lucruri inutile şi păstrând calmul.

- Respectarea regulilor de convieţuire în locurile sigure în care Comitetul pentru Situaţii de Urgenţă împreună cu autorităţile locale cât şi Societatea de Cruce Roşie vor lua măsurile necesare adăpostirii şi desfăşurării vieţii.

După stabilizarea alunecării de teren se va face de către organele abilitate o analiză a avariilor şi distrugerilor provocate la construcţii şi bunuri. În funcţie de avarii se vor lua măsuri de începere a lucrărilor de reparaţii şi consolidări, iar în cazurile de distrugeri se vor lua măsuri de construire de noi clădiri pe alte amplasamente, autorizate. După caz se vor face demersurile necesare pentru obţinerea despăgubirilor prin sistemul de asigurări pentru pagubele produse de către alunecările de teren.
c) Inundaţiile. Măsuri de protecţie

Impotriva inundaţiilor, indiferent de cauza lor, este posibil să se  asigure măsuri de prevenire  şi de

asigurare măsuri de prevenire şi de protecţie  astfel încât să se diminueze sau să se elimine acţiunea lor distructivă.

Prevenirea apariţiei inundaţiilor sau diminuarea – eliminarea acţiunilor distructive se pot asigura prin: 


· Realizarea unor lucrări destinate să reţină şi să întârzie scurgerea apelor de pe versanţi, din afluenţii  mai mici ai bazinelor  sau de torente care s-ar forma ca urmare a unor ploi abundente sau prin topirea zăpezilor etc. Aceste lucrări pot fi acţiuni de împădurire sau reîmpădurire a versanţilor, crearea unor tipuri de învelişuri care să favorizeze infiltraţia şi să reducă scurgerea apelor de pe versanţi, construirea  unor baraje  de retenţie pe fundul văilor. 

· Modificarea cursului inferior al râurilor prin construirea unor  diguri şi canale, precum şi prin realizarea unor bazine temporare  pe unele porţiuni de luncă pentru a reţine apa revărsată.

· Zonarea luncilor inundabile în vederea stabilirii zonelor de uinterdicţie în care se interzice orice construcţie  în zona canalului de inundaţie, a zonelor de restricţie în care sunt admise  unele construcţii şi a zonelor de avertizare situate în afara nivelului inundaţiei de proiectare.

· Aplicarea unor măsuri de proiectare care permit clădirilor şi altor construcţii civile ori industriale să reziste la creşterea nivelului apelor şi la viteza de deplasare a acestora.
In vederea realizării protecţiei populaţiei, animalelor şi a bunurilor materiale, aceste măsuri de prevenire se completează prin :

-
Organizarea , încadrarea şi dotarea formaţiunilor de protecţie civilă , pompieri etc. din aceste zone  astfel încât acestea  să poată participa  la asigurarea măsurilor de protecţie şi de ducere a acţiunilor de salvare.

· Stabilirea locurilor şi condiţiilor în care urmează a se desfăşura acţiunile de evacuare    temporară  din zonele inundabile.

· Asigurarea înştiinţării şi alarmării despre pericolul inundaţiilor.

· Organizarea şi desfăşurarea  acţiunilor de salvare

· Asigurarea  asistenţei medicale şi aplicarea măsurilor de evitare a apariţiei unor epidemii 

· Asigurarea condiţiilor necesare pentru sinistraţi cu privire la cazare, apă, hrană, asistenţă medicală, transport etc.
        d. Inzăpezirile. Măsurile de protecţie.

Inzăpezirile, de regulă au un caracter aparte privind măsurile de protecţie, în sensul că acest gen de calamităţi, cu rare excepţii, se formează într-un timp mai îndelungat şi există posibilitatea de a lua unele măsuri, astfel încât mare parte din efectele acestora să fie reduse.

In aceste împrejurări se recomandă tuturor cetăţenilor aflaţi în zonă să se informeze permnanent asupra condiţiilor meteorologice şi să rămînă în locuinţe, asigurându-şi necesarul de hrană, apă, combustibil pentru încălzit, iluminat, lopată etc.

Dacă sunteţi surprinşi în afara locuinţei, în călătorii, în mijloacele de transport etc. trebuie să vă păstraţi calmul şi să luaţi măsuri contra frigului, cei aflaţi în mijloacele de transport să nu-şi părăsească locul pentru că este pericol de răcire. Daţi alarma cu claxoanele, aprindeţi focuri şi aşteptaţi ajutoare.

Pentru conducerea, intervenţiei, în caz de înzăpeziri se desfăşoară următoarele acţiuni : recunoaşterea locului şi estimarea urmărilor, organizarea dispozitivului de acţiune şi repartizarea formaţiunilor şi mijloacelor pe puncte de lucru: stabilirea căilor de acces şi asigurarea legăturilor între diferite formaţiuni şi punctele de lucru, stabilirea legăturilor cu cei surprinşi de înzăpezire, organizarea corectă a lucrărilor de salvare şi evacuare a acestora.



e. Incendiile de pădure. Măsuri de protecţie.

Stingerea incendiilor revine ca misiune pompierilor care dispun de tehnici şi pregătire specială.

Stingerea incendiilor de poduri reprezintă o particularitate întrucât oamenii şi construcţiile de regulă, sunt în afara pericolului acestora.

Pentru asigurarea intervenţiei  în cazul producerii incendiului de poduri sunt necesare formaţiuni şi mijloace specializate. In acest scop sunt destinate vehicule cu pompe şi cisterne sau avioane şi elicoptere.

Un rol deosebit în asemenea situaţii îl are izolarea focului prin crearea de culoare de protecţie (tăierea şi îndepărtarea copacilor pe anumite fîşii şi direcţii). In situaţii deosebite rezultate bune dau, bombardamentele de aviaţie cu bombe încărcate cu halogen sau bioxid de carbon. 

3. Reguli de comportare şi măsuri de protecţie în caz de catastrofe
Intrucât fiecare tip de catastrofe comportă reguli şi măsuri de protecţie specifice, acestea se vor trata pentru fiecare în parte astfel: 


                          a. Accidentele chimice. Măsuri de protecţie


In zona de acţiune a norului toxic se aplică măsura de protecţie astfel:

- înştiinţarea şi alarmarea populaţiei (elevilor)  despre pericolul chimic  se execută cu scopul de a avertiza  populaţia (elevii) despre pericolul chimic, în vederea realizării măsurilor de protecţie. Inştiinţarea se realizează în trepte de urgenţă, în funcţie de distanţa până la locul accidentului chimic. Alarmarea se execută prin semnalul “alarma chimică” (cinci secunde care în timp de două minute),

a. După declanşarea “alarmei chimice”, prin mass-media se transmit populaţiei şi tinerilor informaţii suplimentare privind regulile de comportare, modul de realizare a măsurilor de protecţie, durata de acţiune a norului toxic şi alte măsuri ce trebuie aplicate după trecerea pericolului.

b. Asigurarea protecţiei populaţiei cu mijloace individuale de protecţie se realizează pentru 

a împiedica pătrunderea substanţelor toxice în organism, prin aparatul respirator sau prin piele. Se poate folosi la nevoie şi mijloace  simple de protecţie, care se confecţionează conform modelelor de protecţie civilă.

c. Asigurarea protecţiei populaţiei prin adăpostire se realizează numai în adăposturile de

care au prevăzute un sistem corespunzător de filtroventilaţie.

d. Asigurarea protecţiei prin evacuare (autoevacuare) temporară se execută pentru a realiza 

       protecţia populaţiei şi tinerilor în situaţiile când celelalte mijloace lipsesc sau sunt insuficiente

e. Introducerea restrictivă de consum a apei, produselor agroalimentare şi furajelor pentru a

preveni   intoxicarea oamenilor şi animalelor în zona contaminată. Restricţiile se transmit 

      cetăţenilor prin toate mijloacele de înştiinţare la dispoziţie.

f. Introducerea restricţiilor de circulaţie şi a unor măsuri de pază şi ordine în zona de acţiune a 

norului toxic pentru a preveni intoxicaţiile oamenilor şi animalelor pentru a asiguira desfăşurarea acţiunilor de protecţie şi intervenţie

g. Organizarea cercetării chimice, a controlulului şi supravegherii contaminării se realizează în 

zona accidentului chimic şi în zona de acţiune a norului toxic, pentru a stabili prezenta substanţelor toxice industriale, cantitatea de substanţă răspândită, concentraţia substanţei în zona de răspândire, direcţia de deplasare a norului toxic, limitele zonei de acţiune a norului toxic cu concentraţie letală şi de intoxicare.

h. Acordarea primului ajutor şi asistenţei medicale de urgenţă persoanelor intoxicate în zona       accidentului chimic şi în zona de acţiune a norului toxic, continuă cu scoaterea victimelor de sub acţiunea substanţelor toxice industriale şi transportare la spitale în vederea tratamentului.

i. Aplicarea măsurilor de neutralizare şi de împiedicare a răspîndirii substanţelor toxice industriale, colectare, transportul, depozitarea materialelor contaminate în vederea micşorării sau anulării acţiunii substanţelor toxice industriale, localizării şi înlăturăririi accidentului chimic.

j. Asigurarea protecţiei animalelor se realizează în fermele zootehnice şi gospodăriile individuale în zona acţiunii norului toxic, prin izolarea în grajduri folosite în mod curent la care se etanşează uşile şi ferestrele

k. Instruirea elevilor, tineretului şi întregii populaţii în zona afectată , are ca scop conştientizarea acestuia privind necesitatea aplicării măsurilor de protecţie şi respectarea regulilor de comportare în zona contaminată

  
In funcţie de amploarea şi urmările accidentului chimic, se organizează şi măsurile de protecţie şi intervenţie de limitare şi înlăturare a urmărilor acestuia. Un rol important în toate activităţile revine Consiliului Local pentru Apărare Impotriva Dezastrelor.

4.Accidentele la  lucrările hidrotehnice. Măsuri de protecţie

 
Posibilitatea distrugerii unor baraje sau a unor lucrări hidrotehnice au impus luarea unor măsuri de realizare a siguranţei în exploatare încă din etapa de proiectare – execuţie prin :

· introducerea în proiectele de execuţie şi a calculelor privind zonele de inundabilitate din aval de baraj, evaluarea condiţiilor de curgere şi debitelor evacuate în zonele de inundaţie.

· asigurarea barajelor cu sisteme de semnalizare a anomaliilor în realizarea construcţiilor echipate cu măsură şi control adecvate tipului de construcţii.

· realizarea unui sistem corespunzător de avertizare-alarmare cu rolul de a anticipa fenomenele care pot conduce la distrugerea barajului şi de a asigura aplicarea măsurilor de protecţie în aval de baraj în timp util.

· stabilirea măsurilor de protecţie şi a modului de realizare a acestuia.

· organizarea formaţiilor şi asigurarea materialelor necesare ducerii acţiunilor de intervenţie pentru localizarea şi înlăturarea urmărilor unei asemenea catastrofe.

· Instruirea tineretului, populaţiei din localităţile din aval de baraj asupra modului de realizare a măsurilor de protecţie şi de respectare a regulilor de comportare stabilite de organele de specialitate pentru asemenea situaţii.

La producerea unui astfel de accident se desfăşoară următoarele activităţi şi acţiuni :


- se declanşează semnalul de alarmă pentru calamitatea naturală (trei semnale intermitente în timp de 2 minute) şi se înştiinţează telefonic (radio) conform planului de dezastre, toate localităţile din zona inundabilă

- la recepţionarea semnalului de alarmă, populaţia se evacuează în afara zonei inundabile,    în timpul cel mai scurt.

- cu forţe şi mijloace specializate şi detaşamente de populaţie, comisia  la dezastre acţionează la salvarea populaţiei, animalelor şi bunurilor materiale.

- se ia măsuri pentru cazarea sinistraţilor şi asigurarea cu apă şi alimentele necesare

- se acordă primul ajutor victimelor şi asistenţă sanitară pentru populaţie în vederea unor 


epidemii 


       Cetăţenii (copii) trebuie să reţină următoarele reguli de comportare:

· cunoscând timpul la dispoziţie, se acţionează cu calm în toate situaţiile

· la părăsirea locuinţei, se întrerupe alimentarea cu gaz, curent electric şi apă

· evacuarea apelor şi animalelor se realizează în locurile stabiliteprin planuri de dezastre şi cunoscute în detaliu 

· evacuarea se realizează cu minimum de timp stabilit, numai cu obiecte de valoare şi cele strict necesare 

· în caz de surprindere, să se urce pe clădirile rezistente 

· în toate situaţiile critice,se aşteaptă intervenţia formaţiunilor specializate la dezastre

· să nu consume apă din zona inundată, inclusiv din fîntâni, decît după dezinfectarea acestora de către formaţiunile sanitare.
5. Accidentele rutiere, feroviare, aeriene, stingerea incendiilor,

muniţiilor neexplodate şi altele. Măsuri de protecţie


a. Accidentele rutiere, feroviare şi aeriene pot avea urmări foarte grave producând un număr mare de victime şi distrugerea de importante bunuri materiale.


 In anumite condiţii, în funcţie de amplasarea accidentelor, acestea se pot transforma în catastrofe (vezi cazul Mihăileşti – Buzău din 24 mai 2004) cu repercursiuni asupra mediului înconjurător, Actele de terorism de asemenea, s-au dovedit a fi foarte periculoase şi cu urmări destul de tragice (vezi 11 septembrie în America).

        In aplicarea normelor de protecţie se va ţine seama de regulile stabilite pentru transportul rutier, feroviar şi aerian.

        Cetăţenii (elevii în special) trebuie să reţină cîteva reguli pe care să le aplice în astfel de împrejurări: păstrarea calmului, ieşirea imediat din zona periculoasă, acordarea autoajutorului sanitar (aplicarea  garoului , pansarea rănilor, imobilizarea facturilor etc.), acordarea ajutorului sanitar răniţior, aşteptarea în linişte a ajutoarelor. Panica în astfel de situaţii măreşte mult situaţia creată şi duce la mărirea numărului de victime din rîndul celor prinşi de accident.


  In caz de accidente de circulaţie, măsurile constau în alarmarea formaţiunilor specializate din zona şi acţiunea acestora pentru salvarea victimelor, stingerea incendiilor, înlăturarea avariilor, refacerea instalaţiilor, de blocarea căilor de acces şi reluarea circulaţiei.

        O atenţie deosebită trebuie acordată cercetării care se execută la orice apropiere de locul accidentului pentru a preveni producerea de victime, din rândul celor care vin în ajutor, prin contaminare sau explozii.

  b. Izbucnirea incendiilor la gospodãriile cetãţeneşti poate fi preîntâmpinată dacă sunt respectate regulile şi măsurile de prevenire a incendiilor: 

- focul deschis -  Orice foc, fie că este în interiorul locuinţei sau în exteriorul ei, trebuie supravegheat. 

- Se interzice folosirea chibriturilor, lumânărilor, lămpilor de iluminat cu petrol, în spaţii cu pericol de incendiu (depozite de furaje, grajduri, magazii, alte anexe, poduri, …) şi explozie (în apropierea buteliilor de aragaz, instalaţiilor de gaze naturale, încăperi în care depozitaţi produse petroliere), cât şi la executarea lucrărilor agricole – (în lanuri de cereale, pajişti…), în păduri şi în apropierea acestora.

- Este interzisă folosirea flăcării pentru verificarea etanşeităţii buteliei. In cazul în care butelia este defectă, flacăra, în prezenţa gazului scurs de la butelie, va produce o explozie.


- instalaţii electrice-Aparatele electrice, cablurile electrice, prizele şi întrerupătoarele cu defecţiuni sunt surse frecvente de incendiu.

 - Pentru remedierea aparatelor şi instalaţiilor electrice defecte se apelează la specialişti.

- Nu utilizaţi aparatele electrice cu mâinile ude. Riscaţi să vă electrocutaţi şi să suferiţi arsuri.

 - Nu trageţi de cablul pentru debranşarea unui aparat electric. Acesta se poate deteriora, devenind o sursă de incendiu.

 - Nu folosiţi prize multiple: adeseori suprasolicitate, acestea se încălzesc şi există riscul producerii unui incendiu.

 - Nu cumpăraţi jucării electrice care se conectează direct la priză: o jucărie prin care trece o tensiune de 220V poate fi periculoasă pentru un copil. Vă recomandăm jucăriile echipate cu un transformator de protecţie care reduce tensiunea la o valoare inofensivă, de regulă de 12V.

 - Nu amplasaţi un obiect metalic de lungime mare (scară, ţeavă, antenă, …) în apropierea unei linii electrice aeriene: aceasta conduce adesea la accidente mortale. 

 - In cazul unui scurtcircuit, se interzice folosirea, la înlocuirea siguranţei, a unui fuzibil cu diametrul mai mare decât cel corect: prin utilizarea unui fuzibil mai gros, a liţelor, cuielor, monezilor,…, în cazul suprasolicitării reţelei electrice sau a unui scurtcircuit, acesta nu se mai poate topi, conducând la încălzirea puternică a cablului de alimentare sau a prizei, în aceste condiţii putându-se declanşa un incendiu.
- jocul copiilor cu focul- păstraţi chibriturile, brichetele şi alte surse de foc în locuri în care copii nu au acces.

 - inlăturaţi orice curiozitate a copiilor în legătură cu focul, explicându-le cu răbdare pericolul pe care acesta îl reprezintă pentru viaţa lor.

 - nu lăsaţi copiii singuri în casă cu sobe, plite, radiatoare şi/sau aparate electrice aflate în funcţiune. 

 - exemplul celor mari cu privire la folosirea focului în prezenţa copiilor contează mult în educarea lor.

 - o dată cu creşterea, copii trebuie învăţaţi cum să utilizeze sursele de foc şi cum să se comporte în situaţii de pericol.

- mijloace de incalzire -Se interzice utilizarea instalaţiilor de încălzire cu improvizaţii sau defecţiuni şi lăsarea lor în funcţiune nesupravegheate.

 

- Respectaţi distanţele de protecţie dintre sobe şi materialele combustibile.



  - Amplasaţi în faţa sobelor cu lemne o cutie metalică: aceasta va asigura protecţia faţă de căderea accidentală, direct pe podea, a lemnelor aprise, care ar putea determina incendierea materialelor combustibile cu care acestea ar veni în contact.

  

- Eventuala încălzire a adăposturilor de animale sau a grajdurilor este admisă numai dacă sunt folosite sobe fixe din cărămidă sau mijloace cu acumulare de căldură care se alimentează din exteriorul acestor încăperi ori prin instalaţii de încălzire centrale.



  - Se interzice folosirea sobelor cu uşiţele sau cenuşarele defecte ori care nu se închid.

 
 - Cenuşa şi jăratecul vor fi depozitate în gropi speciale, iar în condiţii de vânt se va stinge cu apă.

- butelii de gaze lichefiate (aragaz) - se interzice folosirea buteliilor de gaze lichefiate fără regulatori (ceasuri) de presiune cu garnituri deteriorate ori cu furtunuri de cauciuc fisurate sau lărgite la capete.



  - se interzice cu desăvârşire încercarea cu flacără a etanşeităţii buteliei, garniturilor regulatorilor de presiune sau a furtunului: verificarea se va face numai cu emulsie de apă cu săpun.



  - se interzice aşezarea sau păstrarea buteliilor de gaze în apropierea oricăror surse de căldură ori sub acţiunea directă a razelor solare.

  

- se interzice încălzirea buteliilor ori folosirea acestora în poziţie culcată, răsturnată sau înclinată.



  - este interzisă trecerea (transvazarea) gazului din butelie în orice alte recipiente sau folosirea de butelii improvizate.

  

- la aprinderea focului la aragaze sau sobe alimentate cu gaze naturale, folosiţi principiul gaz pe flacără (întotdeauna aprindeţi întâi chibritul şi apoi manveraţi robinetul de alimentare cu gaz). recomandăm utilizarea aprinzătorului electric.

- poduri - Este interzisă depozitarea de materiale lemnoase, furaje sau alte materiale combustibile sau inflamabile (butelii, bidoane cu produse petroliere, …) în podurile clădirilor.

- Este interzisă folosirea afumătorilor improvizate în podurile clădirilor prin scoaterea unor cărămizi din coş sau neridicarea zidăriei coşurilor deasupra acoperişului ori lăsarea deschisă a uşiţelor de curăţare.
c. Subdenumirea generală de muniţii sunt incluse următoarele ; cartuse de toate tipurile, proiectilele, bombele, torpilele, minele, petardele, grenadele şi orice elemente încărcate cu substanţe explozive. In timp de pace şi război un mare rol îl prezintă acţiunea de identificare a muniţiei şi apoi neutralizarea acestora în poligoane speciale şi de un personal calificat în acest domeniu.


Detectarea propriu-zisă (nu întîmplătoare) a muniţiei rămasă neexploadate se face de către formaţiunile de specialitate (echipe pirotehnice), folosind dispozitive speciale cu mari porformanţe care pot detecta muniţia la mare adâncime.


La descoperirea oricărui tip de muniuţie (în special de elevi, tineri, etc.) trebuie respectate următoarele reguli:

· să nu fie atinse, lovite sau mişcate

· să nu se încerce să se demonteze focoasele sau alte elemente componente

· să nu fie ridicate, transportate şi depozitate în locuinţe sau grămezi de fier vechi 

· să se anunţe imediat organele de poliţie, care la rîndul lor anunţă organele de protecţie civilă şi care intervin pentru ridicarea muniţiei respective. La locul descoperirii muniţiei, organele de poliţie asigură paza locului  până la sosirea organelor de protecţie civilă.

Reţineţi! – neutralizarea şi distrugerea muniţiei se execută de către subunităţile pirotehnice care au pregătirea şi dotarea cu aparatură specială pentru această misiune periculoasă.


         - în caz de catastrofe, nu intervin decât forţele şi mijloacele speciale iar în zona respectivă circulaţia este interzisă şi încercuită de organele de pază şi ordine
